-68-

+-----------------------------------------------------------------------+
| เอกสารแนบ 3                                                           |
|                                                                       |
| รายงานของคณะกรรมการตรวจสอบ                                            |
+-----------------------------------------------------------------------+

คณะกรรมการบริษัทฯ ได้แต่งตั้งคณะกรรมการตรวจสอบ 3 ท่าน จากกรรมการซึ่งไม่ใช่ผู้บริหารและ
มีความเป็นอิสระ ซึ่งประกอบด้วย นายนที แสงอุดมเลิศ เป็นประธานคณะกรรมการตรวจสอบ
นายมานะ เสถบุตร และนายผดุง เตชะศรินทร์
เป็นกรรมการตรวจสอบคณะกรรมการตรวจสอบได้ปฏิบัติหน้าที่ตามที่ได้รับการมอบหมายตามกฎบัตรของคณะกรรมการตรวจสอบที่คณะกรรมการบริษัทได้กำหนดขึ้นในรอบปี
2552 คณะกรรมการตรวจสอบได้มีการประชุมรวม 9 ครั้ง โดยกรรมการทั้ง 3
ท่านเข้าร่วมประชุมด้วยทุกครั้ง และได้สรุปรายงานการปฏิบัติงานให้คณะกรรมการบริษัทฯ
ได้รับทราบและพิจารณาเป็นประจำทุกไตรมาส ซึ่งมีสาระสำคัญพอสรุปได้ดังนี้

-   ได้พิจารณาสอบทานงบการเงินรายไตรมาสและงบการเงินประจำปี 2552 ของบริษัทฯ
    และบริษัทย่อยที่ผ่านการสอบทานและตรวจสอบของผู้สอบบัญชี
    เพื่อให้มั่นใจว่ารายงานทางการเงินของบริษัทฯ
    และบริษัทย่อยได้จัดทำขึ้นตามมาตรฐานการบัญชีที่รับรองทั่วไป
    มีการเปิดเผยข้อมูลอย่างเพียงพอ
    ส่งผลให้รายงานทางการเงินมีความถูกต้องตามที่ควรในสาระสำคัญและเชื่อถือได้

-   ได้สอบทานและประเมินความเพียงพอของระบบการควบคุมภายในของบริษัทฯ
    และบริษัทย่อยเห็นว่าระบบการควบคุมภายในมีความเพียงพอและเหมาะสม
    ไม่พบจุดอ่อนที่มีสาระสำคัญ รวมทั้งได้แนะนำให้มีการปรับปรุงแก้ไขแนวปฏิบัติต่างๆ
    ให้สอดคล้องกับสถานการณ์และปัจจัยแวดล้อมที่เปลี่ยนแปลง เพื่อให้การดำเนินงานของบริษัทฯ
    และบริษัทย่อยบรรลุเป้าประสงค์ที่ตั้งไว้

-   บริษัทฯ มีการบริหารความเสี่ยงที่เหมาะสมกับสภาพธุรกิจ
    โดยมีมาตรการควบคุมและป้องกันความเสี่ยงในด้านธุรกิจ ด้านการปฏิบัติงาน ด้านการเงิน
    และจากเหตุการณ์ภายนอกที่บริษัทฯ ไม่มีอำนาจควบคุม
    เพื่อหาทางลดหรือบำบัดความเสี่ยงให้อยู่ในระดับที่ยอมรับได้ นอกจากนี้
    ได้มีการกำกับดูแลให้มีการปฏิบัติตามกฎหมายและข้อกำหนดของทางการที่เกี่ยวข้อง

-   ได้สอบทานรายการที่เกี่ยวโยงกัน หรือรายการที่อาจมีความขัดแย้งทางผลประโยชน์
    เพื่อให้มั่นใจได้ว่า รายการดังกล่าวที่ดำเนินการตามปกติธุรกิจ
    ไม่มีการถ่ายเทผลประโยชน์ใดๆ
    และมีการเปิดเผยข้อมูลที่เพียงพอและปฏิบัติตามข้อกำหนดของทางการ

-   ได้สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดและกฎหมายที่เกี่ยวข้องกับธุรกิจของบริษัทฯ
    รวมทั้งได้ให้ความสำคัญในการดำเนินงานตามหลักการกำกับดูแลกิจการที่ดี

-69-

-   คณะกรรมการตรวจสอบได้พิจารณา และเสนอขอความเห็นชอบจากคณะกรรมการบริษัทฯ
    เพื่อเสนอขอให้ผู้ถือหุ้นอนุมัติแต่งตั้งนายสมสิทธิ์ เตชะมนตรีกุล ผู้สอบบัญชีเลขที่ 430 หรือ
    ดร.จรรยาภรณ์ เตชะมนตรีกุล ผู้สอบบัญชีเลขที่ 6720 หรือ นางสาวปราณีย์ ผลงาม
    ผู้สอบบัญชีเลขที่ 4987 แห่งบริษัท สหการบัญชี พี เค เอฟ จำกัด เป็นผู้สอบบัญชีประจำปี
    2553 โดยกำหนดค่าตอบแทนรวมทั้งสิ้น 550,000 บาท ซึ่งเท่ากับปีที่ผ่านมา
    และเป็นค่าตอบแทนที่เหมาะสม

คณะกรรมการตรวจสอบมีความอิสระในการปฏิบัติงานตามภาระกิจที่ได้รับมอบหมาย
และได้รับความร่วมมือด้วยดีจากฝ่ายจัดการ
ตลอดจนได้พบและหารือกับผู้สอบบัญชีเพื่อสอบทานงบการเงินและข้อสังเกตเกี่ยวกับการควบคุมภายในด้านบัญชีร่วมกันทุกไตรมาส
คณะกรรมการตรวจสอบเห็นว่า บริษัทฯ ได้ใช้ความรู้ความสามารถในการปฏิบัติงานตามแผนที่วางไว้
โดยคำนึงถึงความโปร่งใส เชื่อถือได้ มีระบบการควบคุม
ภายในที่เหมาะสมและได้ปฏิบัติตามประกาศ ข้อกำหนดและกฎหมายที่เกี่ยวข้อง

  วันที่ 3 มีนาคม 2553

  ในนามคณะกรรมการตรวจสอบ

[]

(นายนที แสงอุดมเลิศ)

  ประธานคณะกรรมการตรวจสอบ